kardosdrur/scandi-wiki huggingface dataset:
Juan Ramón Jiménez

Juan Ramón Jiménez Mantecón (født 24. december 1881, død 29. maj 1958) var en spansk digter, der blev tildelt Nobelprisen i litteratur i 1956.

Jiménez stammede fra Andalusien, og han studerede jura i Sevilla, en uddannelse, han dog aldrig brugte. I stedet begyndte han at skrive digte og fik udgivet to samlinger af disse allerede som 18-årig. Hans fars død samme år medførte en depression hos ham, og han gennemgik et længere behandlingsforløb i Frankrig og senere i Madrid. I 1911-12 fik han igen gang i digtningen og skrev en række stærkt erotiske digte. Da han i den periode opholdt sig på et sanatorium drevet af nonner, der ofte indgik i digtene, og abbedissen opdagede hans aktiviteter, blev han sendt væk fra sanatoriet.

Kort efter blev han forelsket i Zenobia Camprubí, som var en agtet oversætter af den indiske digter Rabindranath Tagore. Jiménez skrev i den periode nogle digte, der var mindre eksplicitte i erotisk henseende, og han havde planer om at udgive også nogle af de mere ligefremme. Dette opgav han dog, da Camprubí reagerede med afsky på den første af bøgerne. De erotiske digte blev derfor gemt af vejen og først kendt i 2007, da omkring hundrede af dem blev udgivet i samlingen Libros de amor (Kærlighedsbogen).

I stedet gav han sig til at skrive digte om emner som musik og farve, og han skrev et prosadigt om sin hjemegn med titlen Platero y yo (Platero og jeg). Camprubí var blevet formildet, og parret giftede sig i USA i 1916. Da den spanske borgerkrig brød ud, gik de i eksil i først Cuba, senere USA og Puerto Rico. Her slog de sig mere permanent ned i 1946.

Jiménez blev senere professor i spansk sprog og litteratur ved University of Maryland nær Washington D.C. I 1956 fik han tildelt Nobelprisen i litteratur, men han kunne ikke rigtigt glæde sig over det, da hans hustru, Zenobia, blot tre dage senere døde af cancer. Dette kom han sig aldrig over, og han døde to år senere.

Eksterne henvisninger 
 
 Nobelpristakketalen på nobelprize.org
 
 

Digtere fra Spanien
Nobelprismodtagere i litteratur
Professorer fra Spanien
Toshirō Mifune

Toshirō Mifune (født 1. april 1920, død 24. december 1997) var en japansk skuespiller, der har medvirket i mere end 170 film. Han er især kendt for sin optræden i en række film af Akira Kurosawa som Rashomon, De syv samuraier og Yojimbo. Han blev kendt i den brede offentlighed i Vesten med en stor rolle i tv-serien Shogun fra 1980.

Mifunes håndtering af det japanske sværd (katana) havde ikke basis i formaliseret undervisning inden for japansk sværdkunst, eftersom han ikke havde nogen grad inden for Kendo eller iaijutsu/iaido (iai).

Eksterne henvisninger

Referencer 

Skuespillere fra Japan
Japanere i 1900-tallet
Hollywood Walk of Fame
Ringkøbing Håndbold

Ringkøbing Håndbold er en håndboldklub fra Ringkøbing. Klubbens førstehold spiller i sæsonen 2023/2024 i Damehåndboldligaen og har hjemmebane i Green Sports Arena i Ringkøbing. 

Klubben har deltaget i oprykningsspillet til ligaen i både 2008/09, 2009/10 og 2010/11, men er hver gang endt på fjedepladsen i sin kvalifikationspulje og har dermed misset oprykning. I ugen op til sæsonstarten 2013/14 blev Aalborg DH trukket ud af ligaen, så Ringkøbing Håndbold blev tilbudt at rykke op i ligaen, hvilket de tog imod. I sæsonen 2018/19 rykkede klubben for første gang ned i 1. division, efter seks sæsoner i landets bedste række. Herefter nedgradede man i klubben, hvor flere etablerede profiler og trænere forlod klubben. I den efterfølgende sæson, blev man nr. 2 i 1. division, og missede lige akkurat oprykningspladsen fra Vendsyssel Håndbold. I 2020/21-sæsonen stordominerede 1. division og rykkede igen op i  Damehåndboldligaen, hvor man siden har været aktuel.

I 2017 fik klubben nyt logo og nye spillertrøjer, hvor man skiftede fra de velkendte lyserøde trøjer til bordeaux.

Klubbens formand er Lars Buhl, mens Jesper Holmris er holdets cheftræner.

Arena 
Arena: Green Sports Arena
By: Ringkøbing
Kapacitet: 1.100
Adresse: Kirkevej 26, Rindum, 6950 Ringkøbing

Spillere i sæsonen 2023/24

Trænere og ledere 2022-23

Tranfers 2023/24

Referencer

Kilder og eksterne henvisninger 
 Klubbens hjemmeside

Klubber, der spiller i Håndboldligaen
Håndbold
Subprovinsiel by

Subprovinsielle byer 副省級城市 (Fù Shěngjí Chéngshì) er en klasse territoriale administrative enheder i Folkerepublikken Kina. Klassifikationstypen blev vedtaget af regeringen den 25. februar 1994. Borgmesteren for en subprovinsiel by er af samme rang som en viceguvernør i en provins.

Til at begynde med blev der oprettet 16 subprovinsielle byer. Men dette er senere blevet til 15, da  Chongqing i 1997 blev gjort til byprovins.  Disse enheder har væsentlig højere grad af rettigheder, kompetencer og ansvarsområder, særlig indenfor retspleje og økonomi, end andre territoriale enheder på sekundærniveau. 

Folkerepublikken Kinas subnationale enheder
Skjern-stenene

Skjern-stenene er to runesten, som nu står ved Skjern Kirke i Midtjylland.

Skjern 1 

Skjern 1 er et brudstykke, der blev fundet i kirkens fundament i 1830'erne.

Indskrift

Skjern 2 

Skjern 2 blev fundet i 1843 i fundamentet til en trappe i ruinen af Skjern Slot, som ligger i Skjern Enge i Nørreådalen. Stenen er i hel tilstand. Den har indskrift på to sider og har desuden en indhugget maske, som gør stenen til en af de fineste runesten i Danmark.

Indskrift 

Skjern 2 kan på grund af masken, som er i typisk Mammenstil, dateres til sent i Vikingetiden (formentlig 970 – 1020). Da teksten på begge sten indeholder navnet Osbjørn, formoder man, at Skjern 1 er samtidig med Skjern 2.

Stenene er nu anbragt ved Skjern kirkes sydmur lige ved våbenhuset. For at undgå at de vælter, er de blevet indfattet i stålrørsstativer.

Runesten i Danmark
Viborg Kommune
Huangshi

Huangshi (kinesisk: 黄石; pinyin: Huángshí) er en by på præfekturniveau i provinsen Hubei i det centrale Kina. Befolkningen ansloges i 2005 	2.528.000 mennesker, heraf 689.000 i selve byen.

Huangshi ligger ved Yangtzeflodens sydøstlige bred og grænser i vest til Wuhan og i syd til naboprovinsen Jiangxi. Arealet er på 4.630 km². Landskabet er præget af små bjerge og bakker, og af en række store og små søer. Højeste bjerg er Syvtopbjerget som kommer op i 860 moh. 

Huangshis gennemsnitstemperatur er 17 °C og årlig nedbør 1.400 mm. Der er 264 frostfri dage. Det kan sne fra december til februar.

Administrative enheder 
Huangshi består af fire bydistrikter, et byamt og et amt:

 Bydistriktet Huangshigang – 黄石港区 Huángshígǎng Qū ;
 Bydistriktet Xisaishan – 西塞山区 Xīsàishān Qū ;
 Bydistriktet Xialu – 下陆区 Xiàlù Qū ;
 Bydistriktet Tieshan – 铁山区 Tiěshān Qū ;
 Byamtet Daye – 大冶市 Dàyě Shì ;
 Amtet Yangxin – 阳新县 Yángxīn Xiàn.

Trafik 
Kinas rigsvej 106 går gennem området. Den løber fra Beijing og passerer blandt andet Hengshui, Kaifeng, Ezhou og Shaoguan på sin vej ned til Guangzhou i Sydkina.

Bypræfekturer i Hubei
Jacob Erik Holm

Jacob Erik Holm (10. april 1895 i København – 25. juni 1949 samme sted) var en dansk nazist, medlem af DNSAP. Han blev henrettet i København den 25. juni 1949.

Han blev premierløjtnant af fodfolket den 23. oktober 1918. Den 1. juli 1923 overgik han til reserven og begyndte at læse jura. Han blev cand.jur. den 25. januar 1925 og begyndte som sagførerfuldmægtig i Frederikssund. Den 11. september 1931 blev han advokat og sagfører i Roskilde. I 1938 blev han medlem af nazistpartiet DNSAP. I januar 1941 meldte han sig ud af partiet sammen med en del andre for at danne "Den Danske Front". Den 12. marts 1941 forlod han hæren.

Han var kaptajn i Schalburgkorpset fra december 1943 til den 1. marts 1945. Her fungerede han som adjudant for korpskommandøren Knud Børge Martinsen og som auditør i korpset. Hans begrundelse for indtrædelse i korpset var, at han ville hjælpe sin ven Martinsen, der var overbebyrdet med arbejde.

Den 6. januar 1944 udførte Holm drabet på en læge i Slagelse. Drabet var bestilt af ET-chefen Erik Spleth som hævn på drabet på en nazistisk fiskehandler. Med til Slagelse havde han Knud Børge Martinsens personlige oppasser, Knud Lossov, der ikke kunne udføre drabet.

Efter befrielsen blev Holm anholdt og fængslet. Den 14. november blev han i Københavns Byret dødsdømt. Dommen blev stadfæstet i Østre Landsret den 25. juni 1948 og stadfæstet i Højesteret den 1. april 1949. Henrettelsen blev udført den 25. juni 1949 kl. 01:30 i København. En halv time efter Knud Børge Martinsen.

Kilde 
 Danskere i Tysk Tjeneste – Jacob Erik Holm

Nazister fra Danmark
Danskere i 1900-tallet
Personer fra København
Personer henrettet ved skydning
Henrettede i Danmark i retsopgøret efter 2. verdenskrig
Officerer fra Danmark
Advokater fra Danmark
Mammenstil

Mammenstilen er en nordisk kunst- eller kunsthåndværkerstil fra den sene vikingetid, som opstod i løbet af den første halvdel af 900-tallet og forsvandt i begyndelsen af 11. århundrede. Dens blomstringstid er Harald Blåtands regeringstid, og hans monument, den store Jellingsten, er et af fornemste eksempler på Mammenstil. Stilarten har fået sit navn fra et fund i en vikingegrav i Mammen øst for Viborg. Her lå en pragtøkse med dyr med skællede kroppe indlagt i sølv. Stilistisk bygger Mammenstilen direkte på den ældre Jellingstil, men den viser noget afgørende nyt, idet plantemotiver nu kombineres med andre motiver. Før var det et næsten ukendt træk i nordisk kunst. Det sølvbæger, udført i Jellingstil, der blev fundet i Jellings Nordhøj er dog en markant undtagelse.  I forhold til den foregående stilperiodes meget stilistiske og abstrakte former kunne afbildninger af dyr have et mere realistisk præg. Et eksempel er den løve, der pryder den ene side af den store Jellingsten.

Stilistikken er præget af store, tunge og kraftfulde flader. Og motiverne stammer fortrinsvis fra den kristne forestillingsverden. Fx begynder slanger at få en fremtrædende plads. Arkæologen Lise Gjedssø Bertelsen har påpeget, at Mammenstilen opstod i en missionstid, og at billeder havde en vigtig funktion i udbredelsen af budskabet. Hvilket ifølge hende kan forklare de ofte meget overlæssede billeder. Også i selve udførelsen af udsmykningerne blev den europæiske indflydelse mere tydelig. Den store Jellingsten er hugget, så det danner et lavt plant relief. Det er en teknik, der normalt blev brugt til sandsten længere mod syd, hvorimod man i Norden brugte dybe indhug i hård granit på runesten.

Mammenstil er en af vikingetidens stilarter og tilhører den germanske dyrestilstradition. Almindeligvis kan vikingetidens kunst og kunsthåndværk kategoriseres i: Broa (tidl. Oseberg), Berdal, Borre, Jellinge, Mammen, Ringerike og Urnesstil.

Billeder og genstande

Referencer

Litteratur 
 Bertelsen, Lise Gjedsså (2002); Den sene vikingetids kunst; i Lise Gjedssø Bertelsen (red.); Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 
 Graham-Campbell, James (red.) (1994); Cultural Atlas of the Viking World; 1994 
 Karlsson, L. (1983). Nordisk form: Om djurornamentik
 Klæsøe, Iben Skibsted (1994); Inspirationerne til vikingetidens kunst, i Niels Lund (red.); Norden og Europa i vikingetid og tidlig middelalder. 1994 

Stilperioder
Kunsthistorie
Kunst i vikingetiden
Sankt Clemens Kirke

Sankt Clemens Kirke refererer til flere kirker:

 Sankt Clemens Kirke (Amrum)
 Sankt Clemens Kirke (Bornholm)
 Sankt Clemens Kirke (Nykøbing Mors)
 Sankt Clemens Kirke (Randers)
 Sankt Clemens Kirke (Roskilde)
 Sankt Clemens Kirke (Rømø)
 Sankt Clemens Kirke (Slagelse)
 Sankt Clemens Kirke (Aarhus)
 I Sankt Klemens syd for Odense hedder kirken Stenløse Kirke
 I det gamle København lå Sankt Clemens Kirke (København), men den eksisterer ikke mere. (Se evt. Københavns historie)
The Sims Carnival

The Sims Carnival er et onlineforum hvor man efter registrering kan dele sine spil.
Spillene, man kan dele, er Bumperblast (et shump em up spil med 50 baner og simmer som hoveder) og snapcity (et SimCitylignende puslespil/arkadespil hvor man lægger tingene som klodser). 

Spillene kan kun fås online på Eas hjemmeside eller gratis 30 minutter på andre sider. Spillene koster omtrent 80 kroner i Danmark.

Carnival
Electronic Arts-spil
Lars Bo Hansen

Lars Bo Hansen (født 24. september 1968) er en dansk skakstormester. Han har vundet danmarksmestreskaberne to gange (1993, 1997). Hans nuværende Elo-ratingstal ligger på 2580.
Han vandt det danske juniormesterskab i 1987, der blev afholdt som vesterhavsturneringen i Esbjerg.

Eksterne henvisninger 
 

Skakspillere fra Danmark
Skakstormestre fra Danmark
Danmarksmestre i skak
Xiangfan

Xiangfan (襄樊; pinyin: Xiāngfán) er en by på præfekturniveau i provinsen Hubei i det centrale Kina. Arealet er på 19.700 km², og befolkningen anslås til 5.788.000 mennesker.

Administrative enheder 

Xiangfan har jurisdiktion over ni territoriale enheder – tre distrikter, tre byamter og tre amter:
 Bydistriktet Xiangcheng – 襄城区 Xiāngchéng Qū ;
 Bydistriktet Fancheng – 樊城区 Fánchéng Qū ;
 Bydistriktet Xiangyang – 襄阳区 Xiāngyáng Qū ;
 Byamtet Laohekou – 老河口市 Lǎohékǒu Shì ;
 Byamtet Zaoyang – 枣阳市 Zǎoyáng Shì ;
 Byamtet Yicheng – 宜城市 Yíchéng Shì ;
 Amtet Nanzhang – 南漳县 Nánzhāng Xiàn ;
 Amtet Gucheng – 谷城县 Gǔchéng Xiàn ;
 Amtet Baokang – 保康县 Bǎokāng Xiàn.

Trafik 
Kinas rigsvej 207 løber gennem præfekturet, både gennem bydistrikterne og amtet Yicheng. Denne vigtige trafikkåre begynder i Xilinhot i Indre Mongoliet nær grænsen til Mongoliet, løber mod syd og ender i Hai'an, en by som ligger i Xuwen amt mod syd på Leizhouhalvøen i provinsen Guangdong.

Bypræfekturer i Hubei
Martin Lehmann

Martin Christian Gottlieb Lehmann (16. marts 1775 i Haselau i Hertugdømmet Holsten – 4. oktober 1856 i København) var en tyskfødt dansk konferensråd og deputeret i Generaltoldkammer- og Kommercekollegiet. Han var naturvidenskabeligt og åndeligt interesseret og deltog i guldalderens miljø. Han er blandt andet kendt for at have indført skikken med at have juletræ med lys juleaften i private hjem i Danmark. Han var far til Heinrich, Orla og Wilhelm Lehmann.

Karriere 
Martin Lehmann var søn af pastor Johann Gottlieb Lehmann (1735-1807) og Marie Elisabeth Zornickel (1755-1831), blev elev ved gymnasiet i Altona, og han studerede teologi, siden filologi og naturvidenskab ved Universitet i Göttingen, hvor han først fik universitetets store guldmedalje, og hvorfra han senere blev dr.phil. i 1799 for en disputats om insekters sansning. Efter nogle år på rejse i forskellige europæiske lande blev han i 1804 ansat som assessor ved Økonomi- og Kommercekollegiet i København. Skønt han var inkarneret tysksindet arbejdede han samvittighedsfuldt for udviklingen af erhvervslivet i Danmark. Af den årsag steg han efterhånden i graderne, blev justitsråd 1810, etatsråd 1817, Ridder af Dannebrog 1836 og blev konferensråd 1840. Hans indsats omfattede blandt andet en reformering af det danske fyrvæsen og en udvidelse af havnen i Helsingør.

Ægteskaber 
I 1809 blev han gift med den københavnske borgmesterdatter Frederikke Louise Bech, med hvem han fik blandt andre sønnen Orla Lehmann, der senere blev indenrigsminister. Kort efter indgåelsen af ægteskabet indførte Lehmann i København skikken med juletræet, som han kendte fra sin barndom i Holsten. Frederikke Louise døde i 1834, og året efter indgik Martin Lehmann et nyt ægteskab med Frederikke Baltzer.

Han er begravet i Sankt Petri Kirkes urtegård.

Eksterne henvisninger 
 
 Artikel i Dansk biografisk Lexikon på Projekt Runeberg
 "Juletræ", www.julidannevang.dk, hentet 2010-07-03

Martin
Personer fra Holsten
Kollegiedeputerede fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Konferensråder fra Danmark
Riddere af Dannebrog
Entomologer fra Danmark
Leizhouhalvøen

Leizhouhalvøen  (kinesisk: 雷州半岛, pinyin: Léizhōu Bàndǎo), er en halvø i den sydvestligste del af provinsen Guangdong i Folkerepublikken Kina. Den har Tonkinbugten på sin vestside, det 30 km brede Qiongzhoustrædet til øen Hainan i syd, og det åbne Sydkinesiske Hav i øst. Halvøen har enkelte inaktive vulkaner. 

Halvøen er i den tropiske del af Syd-Kina. 

Zhanjiang, en havneby på østkysten, er den vigtigste by.

Eksterne henvisninger 
 Stenhundene på Leizhouhalvøen

Guangdong
Vulkaner
Halvøer i Kina
Salies-de-Béarn

Salies-de-Béarn er en commune i Pyrénées-Atlantiques départementet i det sydvestlige Frankrig.

Navnet kommer fra det naturlige saltvand. Under den tyske besættelse af Frankrig, lå Salies på grænsen mellem det besatte område og frizonen.

Under Tour de France 2010, var Salies startby for den 190 km lange 18. etape med mål i Bordeaux.

Referencer 

  INSEE commune file

Byer i Pyrénées-Atlantiques
Tour de France-byer
Qiongzhoustrædet

Qiongzhoustrædet (Forenklet kinesisk: 琼州海峡, Traditionel kinesisk: 瓊州海峽), kaldes også Hainanstrædet, er farvandet der adskiller Leizhouhalvøen i Guangdong, i det sydlige Kina, fra nordenden af øen Hainan mod syd. Strædet, der er omkring 30 km bredt, forbinder Tonkinbugten mod vest med det Sydkinesiske Hav mod vest.

Der er planlagt en brofobindelse til 20 milliarder yuan ($2.9 milliarder USD) over strædet; Anlægsarbejdet ventes påbegyndt i 2012. Broen ventes at få plads til både biler og jernbaneforbindelse, og får en længde på 26.3 kilometer, og ventes færdigbygget i 2020.

Referencer 

Guangdong
Hainan
Broer i Kina
Bourg-lès-Valence

Bourg-lès-Valence er en commune i Drôme départementet i det sydøstlige Frankrig.

Under Tour de France 2010, var Bourg-lès-Valence målby for den 184,5 km lange 11. etape, der startede i Sisteron.

Referencer 

Byer i Drôme
Tour de France-byer
Auvergne-Rhône-Alpes
Tangiwai-ulykken

Tangiwai-ulykken var en voldsom togulykke, der fandt sted 24. december 1953 ved Tangiwai i New Zealand. Ved ulykken omkom 151 mennesker, hvilket gør den til den alvorligste togulykke i landets historie.

NZR KA class 4-8-4 lokomotiv nummer 949 med elleve vogne var på vej fra Wellington til Auckland, da det skulle passere broen over floden Whangaehu ved Tangiwai. Broen var imidlertid få minutter forinden blevet stærkt skadet som følge af en lahar (et mudderskred) fra Ruapehu-bjerget. Skreddet havde revet et helt brofag væk, så kun skinnerne stod tilbage, og da toget kørte ind på disse, kunne skinnerne ikke holde vægten og brød helt sammen. Lokomotivet og den forreste vogn nåede over på den anden side, men da de efterfølgende vogne faldt ned, trak de også de forreste med, og lokomotivet, tenderen og de første seks vogne styrtede i floden, mens de sidste tre passagervogne samt yderligere to vogne blev på breden.

Af de 285 personer i toget omkom 151. Af de seks passagervogne, der styrtede i floden, var samtlige togets fem 2. klassesvogne, og af de 176 passagerer på 2. klasse reddede blot 28 livet.

Redningsaktionen blev gennemført af blandt andet soldater, jernbanepersonale, politi, vejarbejdere, lokale landmænd og bedemænd. Landets premierminister hastede til ulykkesstedet for at deltage i koordineringen af aktionen. Arbejdet blev besværliggjort af det omfattende mudderlag, som var forårsaget af laharen. Det lykkedes ikke at finde alle ligene, idet tyve ikke blev fundet i tiden efter ulykken. Med mellemrum helt op til halvtreds år senere er der dog fundet skeletter, der kan være fra nogle af de manglende lig.

Jernbaneulykker i New Zealand
New Zealands historie
Begivenheder i 1953
Bourg-de-Péage

Bourg-de-Péage er en commune (da: kommune) i Drôme départementet i det sydøstlige Frankrig. Kommunen afgrænses mod nord af Isère-floden kort før denne udmunder i Rhône-floden ved Drôme-departementets hovedby Valance. Indbyggerne kaldes for Péageois.

Bourg-de-Péage betyder på dansk noget i retning af Toldafgifts-byen

I slutningen af 1880-tallet havde den franske hattefirma Mossant omkring 1.200 ansatte i Bourg-de-Péage.

Under Tour de France 2010, var Bourg-de-Péage startby for den 210,5 km lange 12. etape med mål i Mende.

Venskabsbyer 
Bourg-de-Péage er venskabsby med:
  Verbania
  Sant Feliu de Guíxols
  East Grinstead
  Mindelheim
  Schwaz

Byer i Drôme
Tour de France-byer
Auvergne-Rhône-Alpes
Idris 1. af Libyen

Idris 1. af Libyen født som Muhammad Idris al-Sanusi (12. marts 1890 – 25. maj 1983) var den første og eneste konge af Libyen i perioden 1951-1969.

Idris blev Emir af Cyrenaika i Benghazi 1. marts 1949 og blev konge af Kongeriget Libyen i 1951, indsat af FN på grund af hans modstand mod aksemagterne (Nazityskland).

Mens Idris modtog lægehjælp i Tyrkiet, foretog Oberst Muammar al-Gaddafi 1. september 1969 et statskup, hvorved kongen blev afsat.
Han levede derefter i eksil i Grækenland og senere Egypten, hvor han boede til sin død.

Eksterne henvisninger 
 Idris al –Sanusi Politikens Filmjournal 1952 

Konger
Personer fra Libyen
Muslimske monarker
Mende

Mende er en commune i Lozère départementet i det sydlige Frankrig, hvor det er hovedstad (préfecture).

Byen er hovedsæde for den romerskkatolske Mende Ærkestift.

Under Tour de France 2010, var Mende målby for den 210,5 km lange 12. etape med start i Bourg-de-Péage.

Seværdigheder 
 Mende Katedral (romerskkatolsk)

Referencer

Eksterne links 

  Mende, fotografier.
  Byrådets hjemmeside
  Turistkontoret i Mende (Office de Tourisme Mende)

Byer i Lozère
Tour de France-byer
Den hemmelige krig

Den Hemmelige Krig er en kontroversiel dansk dokumentarfilm fra 2006 af instruktør Christoffer Guldbrandsen, produceret af Cosmo Doc og Guldbrandsen Film for DR2.

Filmen følger de danske specialstyrker i Afghanistan i 2002 og deres deltagelse i den såkaldte krig mod terror, og den undersøger hvad de danske soldater foretog sig og på hvilket politisk grundlag.

Filmens hovedpåstande 

Filmen forsøger at dokumentere at afghanere, i danske soldaters varetægt, efterfølgende blev udleveret til amerikanere, selvom den danske regering var bekendt med at de amerikanske soldater ikke længere overholdt Genévekonventionen, samt at regeringen fortav oplysningen for Folketinget.

Debat om filmen 

Filmen har været genstand for voldsom debat samt adskillige analyser og undersøgelser.

 Daværende statsminister Anders Fogh Rasmussen kritiserede jan. 2007 DR usædvanligt skarpt for filmen og udtalte, at DR var så utroværdig, at der burde iværksættes en undersøgelse.

 Daværende forsvarsminister Søren Gade kaldte i et debatindlæg dec. 2006 filmen for ensidig, bevidst vildledende og at den alene havde et politisk formål. Samtidig udsendte forsvarsministeriet en redegørelse, der afviser påstandene i filmen.

 Nyhedsavisen rejste, i en række artikler, stor tvivl om indholdet i filmen og DR's troværdighed.

 I aug. 2007 udgav en uvildig kommission, nedsat at Syddansk Universitet, en undersøgelse der konkluderede, at filmen havde journalistisk belæg for sine påstande. Talspersonen for undersøgelsen og prorektor Mette Bock udtalte: ”Der bliver fremlagt tilstrækkelig dokumentation og indicier, brugt troværdige kilder i et omfang som gør, at filmen lykkes med det, den vil, nemlig at bringe kritisable forhold til offentlighedens kendskab” Efterfølgende har denne undersøgelse været kritiseret for ikke at inddrage filmens blanding af journalistik og kunstneriske virkemidler.

Noter

Eksterne henvisninger 
 Danmarks Radios side om Den Hemmelige Krig 
 Forsvarsministeriets redegørelse
 Undersøgelseskommissionens rapport 
 Filmen analyseret klip for klip – artikel af Jyllands-Posten 
 

Dokumentarfilm fra Danmark
Danske film fra 2006
James Murphy

James Franklin Murphy  (født 30. juli 1967 i Portsmouth, Virginia, USA) er en amerikansk guitarist. Han er bedst kendt for sit tidligere arbejde med bandene Obituary, Death og Testament. Han har udover dem bidraget til et hav af andre grupper såvel som at udgive sit eget materiale. I 2001 fik han en hjernesvulst, som han dog har kommet sig over siden hen. Han har også i flere sammenhænge optrådt som producer blandt andet for World Under Blood, det industrielle dødsmetal band Dååths album The Hinderers og Lazarus A.D.s debut album The Onslaught

Udover at spille guitar driver Murphy et indspilningsstudie ved navn SafeHouse Production, hvor han mikser og producerer albums for andre bands. Han har også bidraget med guitarlektioner til Guitar Player magazine

Guitarister fra USA
Julius Schovelin

Julius Schovelin er navnet på flere personer:

 Julius Schovelin (1821-1870) – dansk officer, politiker og statsgældsdirektør
 Julius Schovelin (1860-1933) – dansk nationaløkonom og politiker